**Dodatok k prevádzkovému poriadku ŠKD, platný od 01.09.2020 do trvania podmienok opatrení v čase trvania koronavírusu**

1. ŠKD je v prevádzke denne od 6,00hod do 7.30hod. a od 11,30 hod. do 17.00hod.

2. V každom ročníku je samostatné oddelenie žiakov (len v 2. ročníku sú pridružení žiaci 5.

ročníka), pri žiakoch je pedagogický dozor - vychovávateľka, ktorá je zodpovedná za

konkrétne oddelenie – skupiny žiakov v oddeleniach sa nesmú medzi sebou miešať.

3. V triedach sa hráme s hračkami, ktoré je možné dezinfikovať.

4. V triede dbáme na časté vetranie a dodržiavanie hygienických opatrení.

5. Pri vhodnom počasí uprednostňujeme pobyt a hry vonku (skupiny detí sa nemiešajú, hrajú

sa na dohodnutom mieste, po vzájomnej dohode si miesta celé skupiny vymenia).

6. POUŽÍVANIE WC:

- pri spoločnej návšteve toaliet (konkrétne oddelenie) – pred obedom, pobytom

vonku,... sa smú deti prestriedať v kabínkach postupne podľa počtu toaliet, ktoré sú

k dispozícii, nakoľko táto skupinka trávi celý čas spolu aj v triede.

7. STRAVOVANIE:

- do školskej jedálne sa vchádza cez chodbu školy

- všetci prítomní budú mať na tvári rúška, pri vchode do ŠJ bude pripravená

dezinfekcia na ruky, ktorú všetci použijú

- v ŠJ sa triedy (skupiny) nesmú miešať – obeduje len 2 skupiny – podľa rozpisu (príp.

3 skupiny – dve v jedálni a tretia v malej jedálničke)

- so žiakmi v jedálni musí byť bezpodmienečne pedagogický dozor

- deti dostanú obed kompletne vydaný cez výdajné okienko, vrátane zabaleného

príboru. Nič nebude vyložené a nič si nebudú brať sami na voľno.

8. ODOVZDÁVANIE DETÍ ZÁK. ZÁSTUPCOVI:

- pedagogický zamestnanec uvoľní žiaka z ŠKD za týchto podmienok:

- 1 osoba (zákonný zástupca alebo splnomocnená osoba) smie žiaka prevziať

v škole alebo na školskom dvore. V priestoroch školy sa však zdržiava len na

nevyhnutne potrebný čas, prevezme dieťa a idú domov. Ak žiak opúšťa ŠKD

sám, musí mať predbežný čas odchodu z ŠKD napísaný a potvrdený rodičom

v slovníčku.

V Prievidzi 30.08.2020 Matilda Turanská, vedúca vychovávateľka